Samuel Steinmann

Samuel Leon «Sammy» Steinmann (født 24. august 1923, død 1. mai 2015VG:«Samuel Steinmann er død», 2. mai 2015.) var en av de få norske jødene som overlevde å bli deportert under holocaust i Norge. 

Etter Julius Paltiels død 7. mars 2008 og Hans Levolds død 28. juni 2009, var han den siste gjenlevende jødiske nordmann som overlevde dødsleiren Auschwitz.

 Biografi 

 Bakgrunn 
Steinmann vokste opp på Nordstrand i Aker og bodde i nærheten av skolen han gikk på, Nordstrand skole.hvitebusser.no Samuel Steinmann, intervjuet av Karine Næss Frafjord 22. mars 1997 Han var som jøde et offer for nazistenes plan for å utrydde jødene i Europa under andre verdenskrig.

 Holocaust 
21. september 1942 ble familien hans kastet ut av sitt hjem av SS på to timers varsel. En måned senere, 26. oktober, ble han arrestert av det norske Statspolitiet under deres hovedaksjon for å arrestere mannlige norske jøder denne dagen.aftenposten.no 72 år etter deportasjonen med DS «Donau» hedres den siste overlevende, Samuel Steinmann av Guri Hjeltnes 26.11.2014 Samuel Steinmann ble registrert i mottaksprotokollen på Bredtveit 26. okt. 1942.RA, Statspolitiet - Hovedkontoret / Osloavdelingen, C/Cl/L0014: Mottagelsesprotokoll, 1941-1944, s. 162-163 Han ble høsten 1942 internert i Berg leir hvor norske NS-hirdmenn utsatte ham for vold og nedverdigelse. I november samme år ble han deportert med DS «Donau» til Auschwitz sammen med rundt 531 andre norske jøder. Samuel Steinmanns bror, Harry Steinmann, ble drept kort tid etter ankomst til leiren. Samuel Steinmann fikk tatovert inn fangenummer 79 231. I mars 1943 levde fortsatt et tyvetalls norske jøder av de 186 som tidligere ble sortert ut som arbeidsdyktige av tyskerne. Steinmann ble overflyttet til arbeid med vindusvask og senere sykehustjeneste i Monowitzleiren i Auschwitz, noe som trolig reddet livet hans, fordi forholdene på sykehuset var langt mindre brutale enn de øvrige arbeidsleirene.

I januar 1945 ble Auschwitz tvangsevakuert av SS da Den røde armé rykket inn i Polen.  jødiske fanger ble sendt ut på dødsmarsj. De norske jødene som var med på denne marsjen var Samuel Steinmann, Herman Sachnowitz, Julius Paltiel, Leo Eitinger, Assor Hirsch og Pelle Hirsch. Marsjen gikk gjennom Tsjekkia og innover i Tyskland for å ende opp i Buchenwald. I Buchenwald satt også de norske studentene som hadde blitt internert høsten 1943.

 De hvite bussene, etter frigjøringen 
I mars kom de hvite bussene til Buchenwald for å hente skandinaviske fanger hjem, men Samuel Steinmann og de øvrige fire norske jødene fikk ikke være med. De ble først befridd av amerikanerne 11. april, etter å ha lurt døden på nytt ved å stjele klærne med nummer på fra døde, ikke-jødiske fanger. Steinmann, Paltiel og brødrene Hirsch gjemte seg 6. april 1945 da jødene i leiren ble plukket ut og henrettet i et steinbrudd. Få dager senere ble leiren frigjort av amerikanske styrker og de fire kom frem fra skjulestedet. De hvite bussene hentet ut de norske studentene i Buchenwald, mens de fem jødene ikke fikk være med og de kom seg til Danmark på egen hånd.Aftenposten 9.11.05Ottosen, Kristian: I slik en natt - historien om deportasjonen av jøder fra Norge. Aschehoug, 1995. De fem ble sittende fast i Buchenwald en måned etter frigjøringen, og kom seg til Danmark med leilighetsskyss 17. mai.

Han kom tilbake til Oslo 30. mai 1945 etter å reist gjennom Tyskland og det siste stykket med båt. I Møllergata slapp han inn for å se Quisling sittende på celle.Dagbladet: «Den siste jøde», 21. desember 2012.

Samuel Steinmann bosatte seg i Oslo.

Han ble i 2012 tildelt Kongens fortjenstmedalje i gull.«Kongens gull til Samuel Steinmann, Oslo» , Fylkesmannen i Oslo og Akershus, 7. mai 2012.

Han ble begravet på statens bekostning med blant andre statsminister Erna Solberg, stortingspresident Olemic Thommessen og kong Harald til stede.

 Familie 
Samuel Steinmann var bestefar til komikeren Cecilie Steinmann Neess.VG:«Her er barnebarnets minneord over Samuel Steinmann», 2. mai 2015.

 Referanser 

 Eksterne lenker 


  Intervju med Julius Paltiel og Samuel Steinmann i Verdens Gang
  En tid uten vitner
  Lederartikkel i Dagbladet
  Siste farvel med fange 79 231

Kategori:Norske konsentrasjonsleirfanger under andre verdenskrig
Kategori:Overlevende fra Auschwitz
Kategori:Kongens fortjenstmedalje i gull
Kategori:Personer fra Oslo
Kategori:Holocaust-overlevende
Kategori:Fanger i Buchenwald
Kategori:Begravelser på statens bekostning